
Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το άρθρο 22 του Ν. 992/79 «περί οργανώσεως των Δι¬ 
οικητικών Υπηρεσιών για την εφαρμογή της Συνθήκης 
προσχώρησης της Ελλάδας στις Ευρωπαϊκές Κοινότητες 
και ρυθμίσεις συναφών θεσμικών και οργανωτικών θεμά¬ 
των (Α280). 

2. Το άρθρο 1 παρ.1,2,3 και 4του Ν.1338/83 «Εφαρμο¬ 
γή του Κοινοτικού Δικαίου (Α34)» όπως η παράγραφος 1 
τροποποιήθηκε με τη διάταξη του άρθρου 6 παράγραφος 
1 του Ν. 1440/84, «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας επενδύσεων, στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανισμού 
Εφοδιασμού ΕΨΒΑΤΟΜ» (Α70). 

3. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» (Α137) το οποίο προστέθηκε με το 
άρθρο 27του Ν. 2081/92 και αντικαταστάθηκε μετηνπαρ. 
2ατου άρθρου 1 του Ν. 2469/97 (Α38). 

4. Τον Καν. (ΕΟΚ) 136/66 «περί συστάσεως Κοινής Ορ¬ 
γάνωσης Αγοράς στον Τομέα των Λιπαρών ουσιών» όπως 
τελευταία τροποποιήθηκε μετον Καν.(Ε.Κ). 1638/98. 

5. Τον Καν.(ΕΟΚ) 3498/93 «περί καθορισμού των γενε¬ 
σιουργών αιτιών που εφαρμόζονται στον τομέα του ελαι- 
ολάδου». 

6. Τον Καν. (ΕΟΚ) 2262/84 «για την λήψη μέτρων στον 
τομέα του ελαιολάδου». 

7. Τον Καν. (Ε. Κ.) 2768/21.12.98 σχετικά με το καθεστώς 
χορήγησης ενισχύσεων για την ιδιωτική αποθεματοποίη¬ 
ση ελαιολάδου. 

8. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Ενίσχυση στην ιδιωτική αποθεματοποίηση ελαιολάδου 

1. Η Επιτροπή των Ευρωπαϊκών Κοινοτήτων προκηρύσ¬ 
σει διαγωνισμούς περιορισμένης διάρκειας έως και την 


31.10.2001 προκειμένου να καθοριστούν οι ενισχύσεις 
που θα πρέπει να χορηγηθούν για την υλοποίηση συμβά¬ 
σεων ιδιωτικής αποθεματοποίησης παρθένου ελαιολά- 
δου χύμα. Κατά την διάρκεια ενός διαγωνισμού περιορι¬ 
σμένης διάρκειας, προκηρύσσονται επιμέρους διαγωνι¬ 
σμοί. 

2. Ένας διαγωνισμός περιορισμένης διάρκειας προκη¬ 
ρύσσεται σε περίπτωση που: 

α) Σε ορισμένες περιφέρειες της Κοινότητας υπάρχουν 
σοβαρές διαταραχές στην αγορά, οι οποίες μπορούν να 
μειωθούν ή να αντιμετωπισθούν πλήρως με την ιδιωτική α¬ 
ποθεματοποίηση ελαιολάδου χύμα. 

β) Η διαπιστωθείσα μέση τιμή στην αγορά για περίοδο 
τουλάχιστον δύο εβδομάδων είναι μικρότερη από 

- 177,88 ΕΙΙΒΟ/100 Ι<ρΓ για το εξαιρετικό παρθένο ελαι¬ 
όλαδο ή/και 

- 170,99 ΕΈΙΡΟ/100 Ι<0Γ για το εκλεκτό παρθένο ελαιό¬ 
λαδο ή/και 

- 166,40 ΕΈΙΡΟ/100 1<ς]ΐ· για το «Κουράντε» παρθένο ε¬ 
λαιόλαδο ή/και 

- 156,08 ΕΙΙΒΟ/100 ΚρΓ για το μειονεκτικό παρθένο ε¬ 
λαιόλαδο (λαμπάντε) με ελεύθερη οξύτητα 1 βαθμού. Το 
ποσό αυτό μειώνεται κατά 3,67 ΕΨΒΟ/100 Ι<9 γ για κάθε ε¬ 
πιπλέον βαθμό οξύτητας. 

3. Στο διαγωνισμό περιορισμένης διάρκειας ορίζεται η 
μέγιστη ποσότητα για το σύνολο του διαγωνισμού, μπο¬ 
ρούν όμως να οριστούν και μέγιστες ποσότητες για κάθε: 

α) κατηγορία παρθένου ελαιολάδου που αναφέρεται 
στο παράρτημα του Καν.136/66/ΕΟΚ (εξαιρετικό παρθέ¬ 
νο ελαιόλαδο, παρθένο ελαιόλαδο, κοινό παρθένο ελαιό¬ 
λαδο και μειονεκτικό (λαμπαντέ) παρθένο ελαιόλαδο). 

β) κατηγορία εγκεκριμένων εμπορευομένων όπως αυ¬ 
τές αναφέρονται στο άρθρο 2 της παρούσας Απόφασης. 

γ) περιφέρεια ή Κράτος μέλος της Κοινότητας. 

4. Η προκήρυξη του διαγωνισμού περιορισμένης διάρ¬ 
κειας μπορεί να περιορίζεται σε ορισμένες κατηγορίες ή 
περιφέρειες της προηγούμενης παραγράφου δίνοντας 
κυρίως προτεραιότητα στις ομάδες παραγωγών ή Ενώ¬ 
σεις ομάδων παραγωγών που είναι αναγνωρισμένες κατά 
την έννοια του Καν.(Ε.Κ.)952/97. 

5. Ο διαγωνισμός περιορισμένης διάρκειας μπορεί να 
περατωθεί πριν από την λήξη του, σύμφωνα με την διαδι¬ 
κασία που αναφέρεται στο άρθρο 38 του Καν.136/66/Ε- 
ΟΚ. 

Άρθρο 2 

ΔΙΚΑΙΟΥΧΟΙ ΕΝΙΣΧΥΣΗΣ 

Δικαιούνται ενίσχυσης, οι εμπορευόμενοι που υποβά¬ 
λουν προσφορές στους επιμέρους διαγωνισμούς και 
στους οποίους για το σκοπό αυτό έχει χορηγηθεί σχετική 
έγκριση. 

Οι εν λόγω εγκεκριμένοι εμπορευόμενοι μπορεί να εί¬ 
ναι: 

α) Ομάδα Παραγωγών ή Ένωση Ομάδων παραγωγών 
που είναι αναγνωρισμένες κατά την έννοια του Καν. (Ε.Κ.) 
952/97 ή 

β) Ομάδα Παραγωγών ή Ένωση Ομάδων παραγωγών, 
που είναι αναγνωρισμένες κατά την έννοια του άρθρου 
20γ του Καν.136/66/ΕΟΚή 

γ) Ελαιοτριβείο, το οποίο για περισσότερες από δύο πε¬ 
ριόδους εμπορίας είναι εγκεκριμένο κατά την έννοια του 
άρθρου 13 του Καν.(ΕΟΚ) 2261/84 του Συμβουλίου, του 
οποίου οι εγκαταστάσεις επιτρέπουν την εξαγωγή τουλά¬ 
χιστον 2 τόνων ελαιολάδου ανά εργάσιμη ημέρα οκτώ ω¬ 
ρών και το οποίο παρήγαγε συνολικά κατά την διάρκεια 
των δύο προηγουμένων περιόδων εμπορίας συνολικά 
τουλάχιστον 500 τόνους παρθένου ελαιολάδου ή 

δ) Επιχείρηση συσκευασίας η οποία διαθέτει, στο έδα¬ 
φος της Ελλάδας, παραγωγική ικανότητα τουλάχιστον ί¬ 
ση με 6 τόνους συσκευασμένου ελαιολάδου ανά εργάσι¬ 
μη ημέρα οκτώ ωρών και η οποία έχει συσκευάσει συνο¬ 
λικά κατά την διάρκεια των δύο προηγουμένων περιόδων 
εμπορίας τουλάχιστον 500 τόνους ελαιολάδου. 

Άρθρο 3 

ΠΡΟΣΦΟΡΕΣ ΣΥΜΜΕΤΟΧΗΣ ΣΤΟΥΣ ΕΠΙΜΕΡΟΥΣ 
ΔΙΑΓΩΝΙΣΜΟΥΣ 

1. Οι προθεσμίες για την υποβολή των προσφορών στο 
πλαίσιο των επιμέρους διαγωνισμών είναι οι ακόλουθες: 

- για τους μήνες Νοέμβριο, Ιανουάριο, Φεβρουάριο, 
Μάρτιο, Απρίλιο, Μάϊο, Ιούνιο, Ιούλιο, Σεπτέμβριο και Ο¬ 
κτώβριο από την 4η έως τις 13:00 το μεσημέρι της 8ης ε- 
κάστου μηνάς και από την 18η έως τις 13:00 το μεσημέρι 
της 22ας εκάστου μηνάς. 

-για τον Αύγουστο απάτην 18η έως τις 13:00 το μεση¬ 
μέρι της 23ης του μηνός 

- για τον Δεκέμβριο από την 9η έως τις 13:00 το μεση¬ 
μέρι της 14ης του μηνός. 

Στην περίπτωση που η ημέρα κατά την οποία λήγει η 
προθεσμία υποβολής προσφορών, είναι αργία, η προθε¬ 
σμία λήγει στις 13:00 το μεσημέρι της τελευταίας προη¬ 
γούμενης εργάσιμης ημέρας. 

2. Οι εγκεκριμένοι Εμπορευόμενοι συμμετέχουν στους 
επιμέρους διαγωνισμούς είτε υποβάλλοντας γραπτή 
προσφορά (ΥΠΟΔΕΙΓΜΑ II), με απόδειξη παραλαβής, 
στην ΓΕΔΙΔΑΓΕΠ (Δ/ΝΣΗ ΔΗΛΙΖΩ - Τμήμα II Αχαρνών 241 
- Τ.Κ. 104 46) του Υπουργείου Γεωργίας, είτε με ΡΑΧ που 
να απευθύνεται στην εν λόγω Διεύθυνση (Αρ. ΡΑΧ 
8670503). 

Στην περίπτωση που ένας Εμπορευόμενος συμμετέχει 
σε έναν επιμέρους διαγωνισμό για πολλές κατηγορίες ε¬ 
λαίων ή για περιέκτες που βρίσκονται σε διαφορετικές δι¬ 
ευθύνσεις πρέπει να υποβάλει χωριστή προσφορά για κά¬ 
θε περίπτωση. 

Μία προσφορά ισχύει για έναν και μόνο επιμέρους δια¬ 


γωνισμό, και δεν μπορεί να αποσυρθεί ή να τροποποιηθεί 
μετά την λήξη της προθεσμίας υποβολής. 

3. Οι προσφορές αφορούν το ύψος της ανά ημέρα ενί¬ 
σχυσης για ιδιωτική αποθεματοποίηση παρθένου ελαιο- 
λάδου χύμα, που ανήκει σε μία από τις τέσσερις κατηγο¬ 
ρίες που αναφέρονται στο άρθρο 1 παρ.3 στοιχείο ατης 
παρούσας. 

Η ελάχιστη αποθεματοποιημένη ποσότητα κάθε προ¬ 
σφοράς είναι 50 τόνοι. 

Η περίοδος αποθεματοποίησης είναι 365 ημέρες σε 
σφραγισμένους περιέκτες και σύμφωνα με τους όρους 
της παρούσας. 

Η Επιτροπή των Ευρωπαϊκών Κοινοτήτων λαμβάνοντας 
υπόψη την εξέλιξη της κατάστασης που επικρατεί στην α¬ 
γορά ελαιολάδου, τροποποιεί τις ισχύουσες συμβάσεις 
μειώνοντας την διάρκεια αποθεματοποίησης. 

Η τροποποίηση των συμβάσεων αποφασίζεται μόνο κα¬ 
τά την διάρκεια της περιόδου από την 1η Σεπτεμβρίου έ¬ 
ως την 31 η Δεκεμβρίου και ισχύει μόνο μετά το τέλος του 
μήνα που έπεται του μήνα λήψηςτης σχετικής απόφασης. 

Η τροποποίηση των συμβάσεων γίνεται με τον καθορι¬ 
σμό από την Επιτροπή ενός ποσοστού μείωσης του αριθ¬ 
μού των ημερών εκτέλεσης, και εφαρμόζεται, μετά από 
μία καθορισμένη ημερομηνία, σε όλες τις συμβάσεις που 
ισχύουν κατά την εν λόγω ημερομηνία. 

4. Κάθε προσφορά περιλαμβάνει: 

α) αναφορά στον Καν. 2768/21.12.98 και στον επιμέ¬ 
ρους διαγωνισμό για τον οποίο υποβάλλεται. 

β) το όνομα και την δ/νση του υποβάλλοντος την προ¬ 
σφορά 

γ) την κατηγορία του εμπορευόμενου (άρθρο 2 της πα¬ 
ρούσας) και τον αριθμό έγκρισής του. 

δ) την ποσότητα και την κατηγορία του ελαιολάδου που 
αποτελεί αντικείμενο της προσφοράς. 

ε) την ακριβή διεύθυνση του τόπου που βρίσκονται οι 
περιέκτες αποθήκευσης. 

στ) το ποσό της ενίσχυσης ανά ημέρα ιδιωτικής αποθε¬ 
ματοποίησης και ανά τόνο ελαιολάδου, εκφρασμένο σε 
ΕυΠΟ με δύο δεκαδικά ψηφία. 

ζ) το ποσό της εγγύησης σε εθνικό νόμισμα. 

5. Κάθε προσφορά συνοδεύεται από εγγύηση ύψους 50 
ΕΙΙΡΟ ανάτόνο ελαιολάδου που αποτελεί αντικείμενο της 
προσφοράς. 

Η Εγγυητική αυτή αποδεσμεύεται άμεσα, όταν μετά την 
δημοσίευση στην εφημερίδα των Ευρωπαϊκών Κοινοτή¬ 
των του μέγιστου ύψους της ενίσχυσης για τον εν λόγω ε¬ 
πιμέρους διαγωνισμό, η προσφορά απορρίπτεται. 

Στην περίπτωση προσφορών για τις οποίες έχει κατα¬ 
κυρωθεί η ενίσχυση, η αρχική εγγύηση των 50 ΕυΡΟ/τό- 
νο ελαιολάδου συμπληρώνεται με μια δεύτερη εγγύηση 
ύψους 200 ΕυΡΟ/τόνο ελαιολάδου. Η Εγγύηση αυτή κα¬ 
τατίθεται το αργότερο την πρώτη ημέρα εκτέλεσης της 
σύμβασης που αναφέρεται στο άρθρο 4 της παρούσας α¬ 
πόφασης. 

Οι Εγγυήσεις, τόσο η αρχική όσο και η συμπληρωματι¬ 
κή, αποδεσμεύονται όταν η αποθεματοποίηση που προ- 
βλέπεται από την προσφορά έχει υλοποιηθεί επί έξι μή¬ 
νες, σύμφωνα με τους όρους της σύμβασης και της πα¬ 
ρούσας απόφασης. 

Στην περίπτωση που η Επιτροπή των Ευρωπαϊκών Κοι¬ 
νοτήτων προβεί σε τροποποίηση των συμβάσεων και η 
διάρκεια της σύμβασης περιοριστεί σε διάστημα μικρότε¬ 
ρο των έξι μηνών, η περίοδος αποθεματοποίησης του 

προηγούμενου εδαφίου, λήγει ταυτόχρονα με την περίο¬ 
δο εκτέλεσης της τροποποιημένης σύμβασης. 

6 . Το άνοιγμα των κατατεθεισών προσφορών πραγμα¬ 
τοποιείται από Επιτροπή της ΓΕ ΔΙΔΑΓΕΠ του Υπουργεί¬ 
ου Γεωργίας, χωρίς την παρουσία κοινού ενώ τα άτομα 
που απαρτίζουν την Επιτροπή είναι υποχρεωμένα να τη¬ 
ρούν τον εμπιστευτικό χαρακτήρα της εν λόγω διαδικα¬ 
σίας. 

7. Οι έγκυρες προσφορές ανακοινώνονται στην Επιτρο¬ 
πή των Ευρωπαϊκών Κοινοτήτων με μορφή ανώνυμη το 
αργότερο 48 ώρες μετά την λήξη της προθεσμίας για την 
υποβολή των προσφορών. 

θεωρείται έγκυρη μια προσφορά η οποία 

α) έχει υποβληθεί στις ταχθείσες ημερομηνίες του άρ¬ 
θρου 3 παρ. 1 της παρούσας απόφασης. 

β) περιλαμβάνει όλες τις ενδείξεις που αναφέρονται 
στο άρθρο 3 παρ.4 της παρούσας. 

γ) δεν περιλαμβάνει άλλους όρους εκτός εκείνων που 
προβλέπονται 

δ) υποβάλλεται από εγκεκριμένο εμπορευόμενο. 

ε) οι περιέκτες της αποθεματοποίησης βρίσκονται στην 
Ελλάδα. 

στ) συνοδεύεται από την προβλεπόμενη εγγύηση. 

8 . Η Επιτροπή των Ευρωπαϊκών Κοινοτήτων μετά την 
λήψη των υποβληθεισών προσφορών και λαμβάνοντας υ¬ 
πόψη αφενός την κατάσταση της αγοράς ελαιολάδου και 
αφετέρου το ύψος των προσφορών, προβαίνει το αργό¬ 
τερο την ενάτη εργάσιμη ημέρα από την λήξη της προθε¬ 
σμίας υποβολής των προσφορών στον καθορισμό ενός 
μέγιστου ύψους ενίσχυσης ανά ημέρα ιδιωτικής αποθε¬ 
ματοποίησης. 

9. Ο επιμέρους διαγωνισμός κατακυρώνεται σε εκείνον 
ή σε εκείνουςτους εμπορευόμενους οιπροσφορέςτωνο¬ 
ποίων βρίσκονται στο επίπεδο του μέγιστου ποσού της ε¬ 
νίσχυσης ανά ημέρα ιδιωτικής αποθεματοποίησης, ή σε ε¬ 
πίπεδα χαμηλότερα από αυτό. 

10. Η ΓΕ ΔΙΔΑΓΕΠ του Υπουργείου Γεωργίας ανακοινώ¬ 
νει γραπτώς σε όλους τους υποβάλλοντες προσφορές το 
αποτέλεσμα της συμμετοχής τους στο διαγωνισμό, το 
αργότερο την δεύτερη εργάσιμη ημέρα από την ημέρα 
δημοσίευσης του μέγιστου ποσού της ενίσχυσης στην ε¬ 
πίσημη εφημερίδα των Ευρωπαϊκών Κοινοτήτων. 

Άρθρο 4 

ΣΥΜΒΑΣΗ ΙΔΙΩΤΙΚΗΣ ΑΠΟΘΕΜΑΤΟΠΟΙΗΣΗΣ 

1. Οι υπερθεματιστές του επιμέρους διαγωνισμού κα¬ 
λούνται να προσέλθουν άμεσα εντός πέντε (5) εργασίμων 
ημερών στα γραφεία της ΓΕ ΔΙΔΑΓΕΠ (Αχαρνών 241, Τρί- 
τος όροφος) προκειμένου να υπογράψουν σύμβαση ιδιω¬ 
τικής αποθεματοποίησης ελαιολάδου (ΥΠΟΔΕΙΓΜΑ 1). 

2. Τα δικαιώματα και οι υποχρεώσεις του υπερθεματι- 
στή δεν είναι μεταβιβάσιμα. 

3. Ημερομηνία σύναψης της σύμβασης είναι η ημερο¬ 
μηνία που η ΓΕ ΔΙΔΑΓΕΠ ανακοινώνει στον υποβάλλοντα 
προσφορά, την αποδοχή της προσφοράς του. 

4. Ημερομηνία έναρξης της εκτέλεσης της σύμβασης 
είναι η επόμενη της σύναψης της σύμβασης, με την επι¬ 
φύλαξη της κατάθεσης της συμπληρωματικής εγγύησης 
που αναφέρεται στο άρθρο 3 παρ.5 της παρούσας. 

5. Η σύμβαση καταρτίζεται εις διπλούν και υπογράφεται 


από τον αποθεματοποιητή ή νόμιμο εκπρόσωπό του και 
τον Διευθυντή της Δ/νσης ΔΗ .ΛΙ .ΖΩ της ΓΕ ΔΙΔΑΓΕΠ του 
Υπουργείου Γεωργίας. 

Άρθρο 5 

ΥΠΟΧΡΕΩΣΕΙΣ ΣΥΜΒΑΛΛΟΜΕΝΩΝ 

Οι συμβαλλόμενοι υποχρεούνται: 
α) Να διατηρήσουν με δική τους ευθύνη και για λογα¬ 
ριασμό τους την ποσότητα και ποιότητα του ελαιολάδου 
της σύμβασης για την συμφωνηθείσα περίοδο. 

β) Να αποθεματοποιήσουν σε χωριστούς περιέκτες (ε- 
λαιοδεξαμενές) το ελαιόλαδο διαφόρων κατηγοριών. Οι 
περιέκτες πρέπει να έχουν σφραγιστεί από τον Οργανι¬ 
σμό Ελέγχου Ενισχύσεων Ελαιολάδου (Ο.Ε.Ε.Ε). 

Σε περίπτωση που απαιτηθεί αλλαγή των περιεκτών θα 
πρέπει να ζητηθεί έγκριση από την ΓΕ ΔΙΔΑΓΕΠ ενώ η με¬ 
τάγγιση θα γίνεται παρουσία εκπροσώπου του Οργανι¬ 
σμού Ελέγχου Ενισχύσεων Ελαιολάδου (Ο.Ε.Ε.Ε) και οι 
περιέκτες θα σφραγίζονται εκ νέου. 

γ) Να επιτρέπουν ανά πάσα στιγμή στον Οργανισμό Ε¬ 
λέγχου Ενισχύσεων Ελαιολάδου (Ο.Ε.Ε.Ε)τονέλεγχοτης 
τήρησης των προβλεπομένων συμβατικών υποχρεώσε¬ 
ων. 

Άρθρο 6 

ΥΠΟΧΡΕΩΣΕΙΣ ΟΡΓΑΝΙΣΜΟΥ ΕΛΕΓΧΟΥ ΕΝΙΣΧΥΣΕΩΝ 
ΕΛΑΙΟΛΑΔΟΥ (Ο.Ε.Ε.Ε) 

Ο Οργανισμός Ελέγχου Ενισχύσεων Ελαιολάδου 
(Ο.Ε.Ε.Ε): 

1. Εντός 30 ημερών από την σύναψη της σύμβασης, και 
αφού έχει λάβει από την ΓΕ ΔΙΔΑΓΕΠ αντίγραφο αυτής 

α) Προβαίνει στην αναγνώριση των περιεκτώντου ελαι- 
ολάδου. 

β) Καταγράφει το καθαρό βάρος του ελαιολάδου. 
γ) Λαμβάνει, για λογαριασμό του Υπ. Γ εωργίας, παρου¬ 
σία του συμβαλλομένου αποθεματοποιητή, δείγμα αντι¬ 
προσωπευτικό της προσφοράς, το οποίο στέλνει το συ¬ 
ντομότερο δυνατό για ανάλυση προκειμένου να επαλη- 
θευθεί η κατηγορία του ελαιολάδου. 
δ) Σφραγίζει κάθε περιέκτη. 

2. Προβαίνει κατά την έναρξη, την διάρκεια και υποχρε¬ 
ωτικά στην λήξη του εξαμήνου και την λήξη της αποθεμα¬ 
τοποίησης, στους απαραίτητους επιτόπιους ελέγχους 
για την εξακρίβωση: 

α) της ποσότητας και της ποιότητας του αποθεματο- 
ποιημένου ελαιολάδου. 

β) των ενδείξεων και της κατάστασης των περιεκτών. 
γ) του χρόνου αποθεματοποίησης, 
δ) της διατήρησης της σφράγισης. 

3. Παρευρίσκεται σε περιπτώσεις που απαιτηθεί αλλα¬ 
γή των περιεκτών που αναφέρονται στην σύμβαση και με¬ 
τά το πέρας της μετάγγισης σφραγίζει εκ νέου τους και¬ 
νούργιους περιέκτες. 

4. Συντάσσει Εκθέσεις Ελέγχου τις οποίες κοινοποιεί 
στην ΓΕ ΔΙΔΑΓΕΠ (Δ/νσηΔΗΛΙΖΩ, Τμήμα II, Αχαρνών 241, 
Τ.Κ. 104 46). 

5. Εκδίδει βεβαίωση μετά την λήξη της σύμβασης και ε¬ 
φόσον έχουν εκπληρωθεί οι όροι της. Η βεβαίωση αυτή 
χορηγείται στον ενδιαφερόμενο αποθεματοποιητή και 
στην ΓΕ ΔΙΔΑΓΕΠ εντός 3 ημερών από την ημερομηνία λή¬ 
ξης της σύμβασης. 

Άρθρο 7 

ΧΟΡΗΓΗΣΗ ΕΝΙΣΧΥΣΗΣ 

1. Μετά την σύναψη της σύμβασης, μπορεί να προκα- 
ταβληθεί ένα ποσό ενίσχυσης το οποίο είναι ίσο με την ε¬ 
νίσχυση που προβλέπεται για την περίοδο από την έναρ¬ 
ξη της σύμβασης μέχρι την επόμενη 31η Αυγούστου. 

Απάτην 1η Ιανουάριου μπορεί να προκαταβληθεί για τις 
ισχύουσες συμβάσεις, ένα ποσό ενίσχυσης το οποίο θα ι- 
σούται με την ενίσχυση που προβλέπεται για την περίοδο 
από την 1η Σεπτεμβρίου έως την λήξη των εν λόγω συμ¬ 
βάσεων. 

Προκειμένου να χορηγηθεί προκαταβολή στους ενδια¬ 
φερομένους αποθεματοποιητές, πρέπει να καταθέσουν 
στην ΓΕ ΔΙΔΑΓΕΠ (Δ/νση ΔΗΛΙΖΩ Τμήμα II, Αχαρνών 241 
Τ.Κ. 104 46), αίτηση η οποία θα συνοδεύεται από Εγγύη¬ 
ση το ύψος της οποίας θα ανέρχεται σε ποσό ίσο με το 
120 % του ποσού της προκαταβολής. 

Η εγγύηση αυτή θα αποδεσμεύεται με την πληρωμή του 
υπόλοιπου της ενίσχυσης. 

2. Μετά την ολοκλήρωση των απαιτούμενων ελέγχων 
και εφόσον έχουν εκπληρωθεί όλες οι συμβατικές υπο¬ 
χρεώσεις η ΓΕ ΔΙΔΑΓΕΠ προβαίνει στην καταβολή της ε¬ 
νίσχυσης ή του υπολοίπου της ενίσχυσης στην περίπτω¬ 
ση που έχει ληφθεί προκαταβολή. 

Το ύψος της Ενίσχυσης υπολογίζεται με βάση το καθα¬ 
ρό βάρος του αποθεματοποιημένου ελαιολάδου. 

Οι υποχρεώσεις που αφορούν τις ποσότητες θεωρού¬ 
νται πως έχουν εκπληρωθεί, όταν έχουν εκπληρωθεί, για 
το 98% των ποσοτήτων που αναφέρονται στις σχετικές 
συμβάσεις. 

Η Καταβολή της ενίσχυσης ή του υπολοίπου της ενί¬ 
σχυσης πραγματοποιείται εντός εξήντα (60) ημερών από 
την λήξη της σύμβασης. 

Η ισοτιμία για την μετατροπή του ποσού της ενίσχυσης 
για την ιδιωτική αποθεματοποίηση, είναι η χρηματιστη¬ 
ριακή ισοτιμία του ΕΨΒΟ κατά την ημέρα έναρξης εκτέ¬ 
λεσης της σύμβασης. 

3. Προκειμένου να χορηγηθεί η ενίσχυση ή το υπόλοιπο 


της ενίσχυσης ο συμβαλλόμενος αποθεματοποιητής με¬ 
τά την λήξη της σύμβασης και εντός σαράντα (40) ημε¬ 
ρών, πρέπει να καταθέσει στην ΓΕ ΔΙΔΑΓΕΠ (Δ/νση ΔΗΛΙ- 
ΖΩ, Τμήμα II, Αχαρνών 341, Τ.Κ. 104 46) φάκελλο δικαιο- 
λογητικών ο οποίος θα περιέχει: 

α) Αίτηση για την καταβολή ενίσχυσης ιδιωτικής απο¬ 
θεματοποίησης ελαιολάδου (εις διπλούν). 

β) Φορολογική ενημερότητα. 

γ) Ασφαλιστική ενημερότητα. 

δ)Κατάσταση πληρωμής δικαιούχου (εις διπλούν) (Υ¬ 
ΠΟΔΕΙΓΜΑ III) 

ε) Αντίγραφο της βεβαίωσης ελέγχου του Ο.Ε.Ε.Ε. 

στ) Αντίγραφο της σύμβασης 

ζ) Υπεύθυνη Δήλωση του Ν. 1599/86 στην οποία θα δη¬ 
λώνεται η ποιότητα και ποσότητα του αποθεματοποιημέ- 
νου ελαιολάδου, ο χρόνος αποθεματοποίησης, το ανά η¬ 
μέρα ύψος της ενίσχυσης καθώς και ο αριθμός έγκρισης. 

4. Καμία ενίσχυση δεν χορηγείται στην περίπτωση που 
ο συμβαλλόμενος λύσει την σύμβαση κατά την διάρκεια 
εκτέλεσής της, ενώ όλες οι εγγυήσεις του καταπίπτουν. 

Σε περίπτωση που η ανάλυση του δείγματος, που ανα- 
φέρεται στο άρθρο 6 παρ.γ της παρούσας, δεν επιτρέπει 
την επιβεβαίωση της κατηγορίας του ελαιολάδου, το σύ¬ 
νολο της ποσότητας της προσφοράς θεωρείται ότι είναι 
ακατάλληλο. 

Καμία ενίσχυση δεν χορηγείται σε περίπτωση μη τήρη¬ 
σης των συμβατικών υποχρεώσεων από μέρους των συμ- 
βαλλομένων. Καταπίπτουν όλες οι εγγυήσεις που έχουν 
δοθεί ενώ με την επιφύλαξη άλλων κυρώσεων που δύνα- 
νται ενδεχόμενα να επιβληθούν, αφαιρείται η έγκριση α¬ 
πό τον εμπορευόμενο. 

Άρθρο 8 

Παρατίθενται κατωτέρω τα υποδείγματα I,II,III τα οποία 
αποτελούν αναπόσπαστο μέρος της παρούσας απόφα¬ 
σης και το κείμενό τους έχει ως κατωτέρω : 

ΥΠΟΔΕΙΓΜΑ I 

ΣΥΜΒΑΣΗ Νο 

ΓΙΑ ΤΗΝ ΙΔΙΩΤΙΚΗ ΑΠΟΘΕΜΑΤΟΠΟΙΗΣΗ ΕΛΑΙΟΛΑΔΟΥ 
Σχ. ΚΑΝ. (Ε.Κ.) 2768/21.12.98 

Στην Αθήνα σήμερα την.αφενός η Δ/νση ΔΗΛΙΖΩ της ΓΕ ΔΙΔΑΓΕΠ του 

Υπουργείου Γεωργίας νόμιμα εκπροσωπούμενη από τον Διευθυντή της που ενεργεί σύμφωνα με την αριθ. 

. Απόφαση του Υπουργού Γεωργίας και αφετέρου ο αποθεματοποιητής 

.που νόμιμα εκπροσωπείται από.και στην συνέχεια καλείται χάριν 

συντομίας «συμβαλλόμενος», συμφώνησαν και συναποδέχθηκαντα εξής : 

Άρθρο 1 

Ο συμβαλλόμενος αναλαμβάνει με δική του ευθύνη και σύμφωνα με τις διατάξεις του Καν. (Ε.Κ.) 2768/98 να ενερ¬ 
γήσει για λογαριασμό του, ιδιωτική αποθεματοποίηση ελαιολάδου και να φροντίσει για την καλή αποθήκευση του και 
την υγιεινή διατήρηση του, μέχρι το τέλος της περιόδου αποθεματοποίησης. 

Άρθρο 2 

Ο συμβαλλόμενος με την επιφύλαξη του άρθρου 3 παρ. 3 της αριθμ.Υπουργικής Απόφασης αναλαμβάνει την 

υποχρέωση να διατηρήσει επί 365 ημέρες ήτοι από.έως.στις αποθήκες του που βρίσκονται 

. και στις ελαιοδεξαμενές Νο. ποσότητα. Κιλών 

παρθένου ελαιολάδου (ποιοτικής κατηγορίας.). 

Σε περίπτωση που απαιτηθεί αλλαγή των ανωτέρω αναφερόμενων ελαιοδεξαμενών θα ζητείται ειδική έγκριση από 
την ΓΕ ΔΙΔΑΓΕΠ του Υπουργείου Γεωργίας και η μετάγγιση θα γίνεται παρουσία εκπροσώπου του Ο.Ε.Ε.Ε. 

Άρθρο 3 

Ο συμβαλλόμενος είναι υποχρεωμένος : 

α) Να διατηρεί κατά την διάρκεια της ταχθείσας περιόδου την συμφωνηθείσα ποσότητα παρθένου ελαιολάδου (ποι¬ 
οτική κατηγορία.) με δικά του έξοδα και δική του ευθύνη. 

β) Να αποθεματοποιεί σε χωριστούς, σφραγισμένους περιέκτες (ελαιοδεξαμενές) το ελαιόλαδο διαφόρων κατηγο¬ 
ριών. 

γ) Να επιτρέπει και να διευκολύνει ανά πάσα στιγμή τον Ο.Ε.Ε.Ε στον έλεγχο της τήρησης των υποχρεώσεων του, ό¬ 
πως αυτές προβλέπονται από την παρούσα σύμβαση, τον σχετικό Κοινοτικό Κανονισμό και την Απόφαση του Υπουρ¬ 
γείου Γεωργίας. 


Άρθρο 4 

Το ποσό της Οικονομικής Ενίσχυσης που παρέχεται στον συμβαλλόμενο είναι.ΕΕΙΒΟ/τόνο ανά η¬ 

μέρα αποθεματοποίησης παρθένου ελαιολάδου. Η ισοτιμία για την μετατροπή του ποσού της ενίσχυσης είναι η χρη¬ 
ματιστηριακή ισοτιμία του ΕΩΒΟ κατά την ημέρα έναρξης εκτέλεσης της σύμβασης. 

Άρθρο 5 

Ο συμβαλλόμενος προκειμένου να εισπράξει την ενίσχυση πρέπει να υποβάλλει εντός σαράντα (40) ημερών από την 
λήξη της σύμβασης, όλα τα δικαιολογητικά που ορίζονται στο άρθρο 7 παρ. 3 της αριθ.Υπουργικής Α¬ 

πόφασης. 


Άρθρο 6 

Καμμία ενίσχυση δεν χορηγείται 

α) Όταν ο συμβαλλόμενος λύσει την σύμβαση κατά την διάρκεια εκτέλεσής της, ενώ όλες οι εγγυήσεις του καταπί¬ 
πτουν. 

β) Όταν το ληφθέν δείγμα (άρθρο 6 παρ. γ της Υπουργικής Απόφασης) δεν επιτρέπει την επιβεβαίωση της κατηγο¬ 
ρίας του ελαιολάδου και 

γ) Όταν δεν τηρηθούν οι συμβατικές υποχρεώσεις, ενώ καταπίπτουν όλες οι εγγυήσεις και με την επιφύλαξη περαι¬ 
τέρω κυρώσεων που μπορεί να επιβληθούν αφαιρείται η έγκριση του εμπορευομένου. 

Άρθρο 7 

Η παρούσα σύμβαση υπογράφεται σε δύο αντίτυπα και η εκτέλεση της αρχίζει την επόμενη της υπογραφής της. 

ΟΙ ΣΥΜΒΑΛΛΟΜΕΝΟΙ 

ΓΙΑ ΤΟ ΥΠΟΥΡΓΕΙΟ ΓΕΩΡΓΙΑΣ 
Ο ΔΙΕΥΘΥΝΤΗΣ ΔΗ.ΛΙ.ΖΩ. 

ΥΠΟΔΕΙΓΜΑ II 


ΠΡΟΣΦΟΡΑ 


ΓΙΑ ΣΥΜΜΕΤΟΧΗ ΣΤΟΝ.ΜΕΡΙΚΟ ΔΙΑΓΩΝΙΣΜΟ 

ΓΙΑ ΤΗΝ ΙΔΙΩΤΙΚΗ ΑΠΟΘΕΜΑΤΟΠΟΙΗΣΗ ΕΛΑΙΟΛΑΔΟΥ 
(ΚΑΝ (ΕΚ) Νο 2768/98) 


1. Προσφέρων: (Ονομα & Δ/νση). 

2. Στοιχεία Έγκρισης :. 

3. Δ/νση αποθηκευτικών χώρων :. 

4. Ποιότητα ελαιολάδου :. 

5. Ποσότητα ελαιολάδου :. 

6. Ύψος ζητούμενης Ενίσχυσης : (Σε ΕίΙΗΟ με δύο δεκαδικά ψηφία) 
(ανά ημέρα και ανά τόνο προϊόντος) 

7. Ποσό εγγύησης :. 


Ο Προσφέρων 


(Σφραγίδα + Υπογραφή) 


ΣΗΜ : I Ελάχιστη ποσότητα για υποβολή προσφοράς 50 τόνοι ελαιολάδου. 

II Απαιτείται ξεχωριστή προσφορά για κάθε ποιότητα ελαιόλαδου και για κάθε 
αποθηκευτικό χώρο 

III Η εγγύηση 50 συτο / τόνο κατατίθεται σε Εθνικό νόμισμα. 

ΥΠΟΔΕΙΓΜΑ III 


ΚΑΤΑΣΤΑΣΗ ΠΛΗΡΩΜΗΣ ΔΙΚΑΙΟΥΧΟΥ 
ΟΙΚΟΝΟΜΙΚΗΣ ΕΝΙΣΧΥΣΗΣ ΓΙΑ ΙΔΙΩΤΙΚΗ 
ΑΠΟΘΕΜΑΤΟΠΟΙΗΣΗ ΕΛΑΙΟΛΑΔΟΥ 


- Αριθμός σύμβασης αποθεματοποίησης 

-Τόπος αποθ/σης. 

- Ημερομηνία Έναρξης αποθ/σης. 

- Ημερομηνία λήξης αποθ/σης. 


ΔΙΚΑΙΟΥΧΟΣ: 


ΑΡ. ΜΗΤΡ. ΔΙΔΑΓΕΠ 

ΑΦΜ ή ΑΔΤ 

ΑΡΙΘ. ΛΟΓ/ΣΜΟΥ 

ΤΡΑΠΕΖΑ ΥΠΟΚ/ΜΑ 






ΤΥΠΟΣ 

ΕΛΑΙΟΛΑΔΟΥ 

ΗΜΕΡΕΣ 

ΑΠΟΘ/ΣΗΣ 

ΠΟΣΟΤΗΤΑ 
(ΣΕ ΤΟΝΝΟΥΣ) 

ΕΝΙΣΧΥΣΗ 

ΑΝΑΗΜΕΡΑ& 
ΤΟΝΟ 

ΠΡΟΪΟΝΤΟΣ 

ΚΑΤΑΒΛΗΤΕΟ 

ΠΟΣΟ 







ΚΑΝ. (Ε Ε) 2768/98 
ΑΜ. ΥΠΑΛΛΗΛΟΥ: 

ΑΡ. ΠΡΩΤ.: 

Αναγνωρίζεται & εκκαθαρίζεται 

για δραχμές. 

Αθήνα . 


Ο ΕΛΕΓΚΤΗΣ ΟΤΜΗΜ/ΧΗΣ ΟΔ/ΝΤΗΣ 


ΗΜΕΡΟΜΗΝΙΑ: 

Ο ΔΙΚΑΙΟΥΧΟΣ 
(ΥΠΟΓΡΑΦΗ - ΣΦΡΑΓΙΔΑ) 
ΤΜΗΜΑ ΛΟΓΙΙΣΤΗΡΙΟΥ 

ΗΜ/ΝΙΑ ΠΑΡΑΛΑΒΗΣ. 

ΥΠΟΓΡΑΦΗ ΥΠΑΛΛΗΛΟΥ. 

ΕΛΕΓΧΟΣ ΑΡΧΕΙΟΥ ΕΚΧΩΡΗΣΕΩΣ. 


ΥΠΑΛΛΗΛΟΣ ΛΟΓ/ΣΜΩΝ. 

ΑΡΙΘ.ΕΝΤΟΛΗΣ ΠΛΗΡΩΜΗΣ 
ΑΘΗΝΑ. 


Ο ΤΜΗΜΑΤΑΡΧΗΣ 


Η παρούσα απόφαση να δημοσιευθεί στην Εφημερίδα της Κυβερνήσεως. 
Αθήνα, 12 Ιανουάριου 2000 

Ο ΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































